Hi havia vegada:

1. Una girafa

A1) A la platja

A1.1) La Balena Filipina

A1.1.1) Piruetes dins de l’aigua

A1.1.2) Viatjar fins a Mallorca

A1.2) A l’Oriol

A1.2.1) Castells de sorra

A1.2.2) Anar-se a comprar un gelat

A2) A la muntanya

A.2.1) Un bolet

A.2.1.1) Se’l menja

A.2.1.2) El trepitja

A.2.2) una àguila

A.2.2.1) van xocar amb el coll

A.2.2.2) Pugen juntes la muntanya

1. Un conill

B1) Al zoo

B1.1) L’elefant Orelletes

B1.1.1) escoltar unes cançons noves de Regueton que havien sortir al mercat

B1.1.2) Veure una pel·lícula junts d’en Tarzan a la selva en versió original

B1.2) La mona Ramona

B1.2.1) Una coreografia pel festival d’estiu que cada any feien al zoo

B1.2.2) Menjar plàtans enfilats dalt del cocoter més alt del parc

B2) A córrer món

B.2.1) Al castell de Montfulleda de la Roca

B.2.1.1) Un tresor amagat

B.2.1.2) Un fantasma trist

B.2.2) Al camp de golf de Serratallada

B.2.2.1) En el forat 33 un talp

B.2.2.2) Un camí secret

Temps era temps quan els animals parlaven i les flors cantaven, en un bosc molt bonic i ple de flors cantaires hi vivia:

1. Una girafa
2. Un conill

(A) La Girafa es deia Amèlia, tenia el coll molt, molt llarg, li agradava menjar les fulles més altes dels arbres i sortir a passejar els dies que feia molt sol.

Un dia d’estiu va decidir sortir d’excursió a:

A1) A la platja

A2) A la muntanya

(A1) Camina que caminaràs, va arribar a una platja de sorra fina i d’aigües tranquil·les.

Va estendre la tovallola i s’hi va asseure. De cop va veure venir:

A1.1) La Balena Filipina

A1.2) A l’Oriol

(A1.1) Era una balena grossa i juganera que nedava prop de la sorra i quan va veure l’Amèlia la va esquitxar amb l’aigua salada. L’Amèlia tota mullada va mirar la balena bocabadada i tot rient la va saludar, es van fer amigues i van començar a:

A1.1.1) Jugar juntes dins de l’aigua

A1.1.2) Nedar fins a Mallorca

(A1.1.1) Van jugar tanta estona, que se’ls va fer fosc i van veure sortir la lluna.

Conte contat ja s’ha acabat.

(A1.1.2) Van arribar morts de gana i es van menjar una ensaïmada.

Vet aquí un gat i vet aquí un gos aquest conte ja s’ha fos.

(A1.2) L’Oriol era un nen alt com un sant Pau, rialler, panxacontent i una mica entremaliat. Era amic de l’Amèlia, es coneixen des de ben petits i els agradava molt fer coses junts. Aquell dia havien quedat per:

A1.2.1) Fer castells de sorra

A1.2.2) Anar a comprar un gelat

(A1.2.1) Van fer un castell tan gran que van poder-s’hi quedar a viure.

Vet aquí un gos i vet aquí un gat aquest conte ja s’ha acabat.

(A1.2.2) Van comprar-se un cucurutxo de gelat de xocolata tant i tant gran que no se’l van poder acabar.

Conte contat, aquest conte s’ha acabat i si no és mentida serà veritat.

(A2) Xino-xano va començar a enfilar muntanya amunt. Quan portava una bona estona caminant es va aturar i es va asseure en una gran roca de prop del camí. Des sobte va veure:

A.2.1) Un bolet

A.2.2) una àguila

(A.2.1) Al costat de la roca creixia un bolet amb un barret punxegut de color blau que era tan gran que la girafa va pensar que era un paraigües. L’Amèlia després de mirar-se’l atentament va pensar que el millor era:

A.2.1.1) Menjar-se’l

A.2.1.2) Trepitjar-lo

(A.2.1.1) El va collir i se’l va guardar a la motxilla, per menjar-se’l a l’hora de sopar amb els seus amics amb una bona picada d’all i julivert.

Rondalla contada rondalla acabada.

(A.2.1.2) L’Amèlia havia vist per la televisió que els bolets amb barret punxegut i blau eren verinosos i perquè ningú se’l mengés i prengués mal va decidir trepitjar-lo.

I tot això és tan veritat que potser mai no ha passat.

(A.2.2) Del cel baixava volant amb les ales ben esteses una àguila reial. Era la Sira, la seva millor amiga. Quan va veure l’Amèlia es va emocionar tant que:

A.2.2.1) Va baixar en picat

A.2.2.2) Pugen juntes la muntanya

(A.2.2.1) La Sira volava tan ràpid que no va poder frenar a temps i va xocar de cap amb l’Amèlia. Els va sortir un nyanyo que els va durar tres setmanes.

I això és tan veritat com que conte s’ha acabat.

(A.2.2.2) La Sira va voler baixar a saludar a la seva amiga perquè feia molt temps que no es veien. Quan l’Amèlia li va explicar que anava d’excursió per la muntanya, la Sira va voler acompanyar-la fins al cim.

Catacric – catacrac aquest conte ja s’ha acabat.

(B) El conill es deia Ot, tenia les orelles molt llargues i peludes, li agradava córrer pel camp i menjar pastanagues de l’hort del pagès de les afores del poble on vivia.

Un matí ben d’hora, ben d’hora, ben d’hora es va llevar i després de rentar-se la cara i les llargues orelles amb l’aigua de la rosada va decidir anar a:

B1) Al zoo

B2) A córrer món

(B1) Va agafar la bicicleta i pedalant, pedalant va arribar al zoo. La va aparcar darrera d’uns matolls i va buscar el forat del mur, per acostumava a entrar i no ser vist pel vigilant del zoo.

Un cop dins va anar de dret a veure:

B1.1) L’elefant Orelletes

B1.2) La mona Ramona

(B1.1) Amb l’elefant Orelletes eren amics des que tenien 2 anys i anaven a la llar d’infants del poble. L’Orelletes era gris, gros i gras. Va ser qui va ensenyar anar amb bicicleta a l’Ot i des de llavors són amics inseparables. Els agrada molt passar estones junts, per això l’Ot sempre que pot el ve a veure. Avui han decidit:

B1.1.1) Escoltar unes cançons noves de Regueton que havien sortir al mercat

B1.1.2) Veure una pel·lícula junts d’en Tarzan a la selva en versió original

(B1.1.1) Les cançons noves eren tan xules i ballarugues que no van poder parar de ballar en tot el dia.

Conte contat, conte acabat, qui no s’alci té el cul foradat.

(B1.1.2) Abans de veure la pel·lícula van fer un bol ben gros de crispetes, n’hi havia de salades i de dolces i se les van acabar totes, totes.

I darrere la porta hi ha un plat ple de confits que tots els llaminers hi posen els dits.

(B1.2) La mona Ramona era 2 anys més gran que l’Ot, però era petita i belluguet com una baldufa. Li agradava molt penjar-se de les lianes dels arbres i fer tombarelles sobre l’herba, era una acròbata increïble. Sempre guanyava els Jocs Olímpics de l’escola, tot i últimament anava una mica coixa i havia de fer una mica de repòs. Amb l’Ot han decidit:

B1.2.1) Fer una coreografia pel festival d’estiu

B1.2.2) Menjar plàtans enfilats dalt d’un cocoter

(B1.2.1) Cada any a l’estiu el zoo fa un festival amb tots els animals. Aquest any l’Ot i la Ramona han triat la cançó del Pirata del Pot Petit per fer el seu ball.

Ball ballat, conte acabat.

(B1.2.2) Es van enfilar al cocoter del costat de la gàbia dels lleons, que era el més alt de tot el parc i van assaborir un bon grapat de plàtans que havien agafat de la gàbia dels goril·les.

Bon profit i bona nit!

(B2) Va agafar el patinet elèctric i va emprendre el camí cap a nou horitzons. No sabia massa bé on anava, però tenia ganes d’aventura i de descobrir llocs nous. Després de passar per molt indrets desconeguts se li va acabar la bateria, sort que havia arribat a:

B.2.1) Al castell de Montfulleda de la Roca

B.2.2) Al camp de golf de Serratallada

(B.2.1) El castell que va trobar era gran, de pedra marró i rugosa i que feia un soroll espantós quan passava l’aire pel forat de les finestres. A l’entrada del castell hi havia un cartell on es podia llegir “Prohibit el pas al Castell de Montfulleda a tot el que no tingui ganes d’aventura”. I com que d’aventura ell en tenia força ganes va entrar. Al darrera d’una porta que grinyolava, i al darrera d’un armari que no tancava hi va trobar:

B.2.1.1) Un tresor amagat

B.2.1.2) Un fantasma trist

(B.2.1.1) El va agafar i se’l va guardar a la motxilla per emportar-se’l a casa. Amb els diners del tresor es compraria una bateria nova que li permetés arribar més i més lluny. I paratges nous plens de castells.

Tresor trobat tresor agafat. Si no és mentida veritat serà.

(B.2.1.2) En obrir la porta va trobar un fantasma que sumicava. L’Ot li va preguntar perquè plorava i el fantasma li va dir que tenia el llençol esparracat. L’Ot va anar corrents a buscar fil i agulla per cosir-li. El fantasma va deixar de plorar i van començar a jugar plegats.

I el que no ho vulgui creure que ho vagi a veure.

(B.2.2) Era un camp molt gran tot ple d’herba verda, estava ple de forats senyalitzats amb diferents banderes. Va començar a mirar dins dels forats i va trobar:

B.2.2.1) Un talp en el forat 33

B.2.2.2) Un camí secret

(B.2.2.1) Dins del forat 33 va trobar un talp ben adormit. En sentir l’enrenou de l’Ot entrant al seu cau es va despertar, com que no hi veia gaire bé es va pensar que era la seva mare i li va dir:

–Mare, deixa’m dormir una miqueta més!! I l’Ot, tot rient, va fer mitja volta i el va deixar dormir.

Bona nit i conte finit.

(B.2.2.2) L’Ot va entrar al forat i va veure que no s’acabava mai. El va seguir un bon tros i va arribar a una cova plena de pastanagues. Delicioses pastanagues que va assaborir tota la tarda.

Tot això és tan cert com que tot el que és madur no és verd.